A háborúnak vége Európában - Politika - 1945. május - Huszadik Század - Sajtócikkek a múlt századból
A német fegyverletételről szóló okirat teljes szövege
Párizs, május 9.
A szövetségesek legfelsőbb főhadiszállásáról jelentik:
A német véderő fegyverletételéről szóló okirat teljes szövege a következő:
1. Alulírottak, akik a német főparancsnokság felhatalmazása alapján cselekszünk, ezennel feltétel nélkül megadjuk a szövetségesek expedíciós haderői legfelsőbb parancsnokának és ugyanakkor a szovjet főparancsnokságnak valamennyi szárazföldi, tengeri és légi haderőinket, amelyek az aláírás keltének napján német ellenőrzés alatt állanak.
2. A német főparancsnokság azonnali parancsot bocsát ki valamennyi német katonai, haditengerészeti és légügyi alárendelt parancsnokságnak, valamint német ellenőrzés alatt álló összes haderőknek, hogy május 8-án, középeurópai időszámítás szerint 23 óra 01 perckor szüntesse be a hadműveleteket és maradjon az általa abban az időpontban elfoglalt helyen. Egy hajót, csónakot sem szabad elsüllyeszteni, vagy repülőgépet elpusztítani, sem pedig azok gépezetét felszerelését megrongálni.
3. A német főparancsnokság késedelem nélkül utasítja a megfelelő parancsnokokat és biztosítja a szövetségesek expedíciós haderőit legfelső parancsnokának és a szovjet-főparancsokságnak bármely kiadandó rendelete végrehajtását.
4. A katonai fegyverletételről szóló eme egyezmény nem befolyásol semminemű általános fegyverletételi okmányt, amely ezt helyettesíteni fogja s amelyet az Egyesült Nemzetek részéről vagy megbízásukból Németországgal és a német fegyveres erővel, mint egységgel szemben, alkalmazni fogak.
5. Abban az esetben, ha a német főparancsnokság vagy az ellenőrzése alatt álló bármely haderő nem tesz eleget a fenti egyezményben foglaltak keresztülvitelére, a szövetségesek expedíciós haderőinek legfőbb parancsnoka és a szovjet főparancsnokság olyan büntető vagy másmilyen akciót foganatosít, amelyet megfelelőnek ítél. (MTI)
Csehországban is elhallgattak a fegyverek
Prága, május 9.
A prágai rádió kedden este röviddel negyed nyolc után közölte a cseh hazafias mozgalom felhívását, amely az ellenségeskedések beszüntetésére szólítja fel a cseh hazafiakat. Hasonló parancsot adott ki a német hadvezetőség is 19 óra 50 perckor a prágai rádió bejelentette, hogy a németek fegyverletételének megtárgyalására cseh küldöttség utazott Cesky Brodba. Fél tízkor a rádió hivatalos közleményt olvasott fel, amely aláírták a fegyverletételi egyezményt. A fegyverletétel feltételeit – fűze hozza a bemondó- későbbi időpontban ismertetjük. (MTI)
A mit szorongó lélekkel várt két ország lakossága: ime megtörtént....